proxectonos/corpus_dominio_legal_administrativo_tmp huggingface dataset:
10/12/2010 | Administración LocalMunicipal
Mugardos
Padrón de habitantes

RESOLUCIÓN DA ALCALDÍA N.º 843/2010 ALCALDE-PRESIDENTE: D. XOSÉ FERNÁNDEZ BARCIA VISTOS os informes da Policia Local de data 17.11.2010 nos que se manifesta que os Señores que se relacionan a continuación non residen neste concello, atopándose en paradeiro descoñecido: RESULTANDO que os/as referidos/as señores/as están inscritos no padrón municipal de habitantes do Concello de Mugardos. CONSIDERANDO que, de conformidade co disposto no artigo 54 do Real Decreto 2612/96, de 20 de decembro, toda persoa que viva en España está obrigada a inscribirse no padrón do municipio no que resida habitualmente. VISTA a resolución conxunta da Presidencia do Instituto Nacional de Estatística e do director xeral de Cooperación Territorial, pola que se dictan instruccións técnicas aos concellos sobre a xestión e revisión do padrón municipal, en cuxo apartado 1 c.2) establécese que o Concello dará de baixa de oficio por inscrición indebida a quenes figuren empadroados incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais, unha vez comprobada esta circunstancia no correspondente expediente, esta Alcaldía. RESOLVEU: Incoar expediente de baixa de oficio no padrón municipal de habitantes dos Sres. D. FERNANDO JAVIER DE ENRIQUE FORTUN, D. ALBERTO JOAQUIN BERRADI AZDAD, D. OSCAR MARIO ELIAS RAMON HILARIO PACINI, D. JOSÉ ANA MARIA ESTHER MARIA ISABEL PILAR HORTET MALTA e Eline Lopez Pedraza Cozcolluela BANESSA ARDAO SAN MATEOS, por incumprimento da lexislación vixente ao figuraren empadroados incumprindo do artigo 54 do Regulamento de Poboación e Demarcación Territorial das Entidades Locais, por non residir neste concello. Comunicar a incoación do presente expediente aos interesados, concedendo un prazo de dez días, durante o cal poderán examinar o mesmo e presentar ante a Alcaldía as alegacións que estimen convenientes. O manda e asina o Sr. alcalde-presidente, en Mugardos a dous de decembro de dos mil dez. Dou fe. O ALCALDE O SECRETARIO
10/12/2010 | Administración LocalMunicipal
Narón
Secretaría
Anuncio de baixa de oficio no padrón municipal de habitantes

Despois de ter coñecemento por parte desta alcaldía de que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de Poboación e Demarcación territorial das entidades locais (R. D. 1690/1986, modificado polo R. D. 2612/1996), ditouse Resolución con data de 15 de abril de 2010, e debido a que non foi posible practicar a notificación no enderezo dos interesados, de conformidade co artigo 59.5 da Lei 30/1992, de 26 de novembro, ábrese un prazo de 15 días, a contar dende o día seguinte ao da publicación deste anuncio no Boletín Oficial da Provincia, para que os interesados presenten ante esta alcaldía as alegacións que consideren oportunas respecto á súa situación no padrón de habitantes do Concello de Narón. De non presentar alegacións no dito prazo, continuarase cos trámites relativos á baixa de oficio da inscrición padroal, unha vez recibido o informe favorable do Consello de Empadroamento, de acordo co establecido no artigo 72 do Regulamento de Poboación e Demarcación Territorial das Entidades locais. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/85, de 2 de xullo, reguladora das bases de réxime local, e art.25 da Lei 29/1998, de 13 de xullo, reguladora de xurisdición contenciosa-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Narón, 24 de novembro de 2010 O alcalde José M. Blanco Suárez
10/12/2010 | Administración LocalMunicipal
Santa Comba
Anuncio de adxudicación definitiva de obra de canalización subterránea

DECRETO DA ALCALDÍA: 1927/2010 Coa data 23/11/2010 ditouse a resolución enriba indicada, aprobando a adxudicación definitiva do contrato da obra abaixo relacionada, o que se publica aos efectos do artigo 135.4 e 138.2 da Lei 30/2007, de 30 de outubro, de contratos do sector público.1. Entidade adxudicadora. a) Organismo: Concello de Santa Comba (A Coruña). b) Dependencia que tramita o expediente: Secretaría municipal. c) Número de expediente: CON-/14/IN619A-2010-140 OB NEG d) Dirección de internet do perfil do contratante: www.santacomba.es 2. Obxecto do contrato. a) Tipo de contrato: obras. b) Descrición do obxecto: “CANALIZACIÓN SUBTERRÁNEA LIÑA MEDIA E BAIXA TENSIÓN EN PRAZA MERCADO MUNICIPAL-CAMPO DA FEIRA”. c) CPV (referencia nomenclatura): 45210000. d) Acordo marco (se procede): non procede. f) Sistema dinámico de adquisicións (se procede): non procede. g) Medio publicación do anuncio licitación: invitación mínimo tres empresas (art.162.1 LCSP). h) Data publicación anuncio licitación: invitación mínimo tres empresas (art.162.1 LCSP). 3. Tramitación, procedemento. a) Tramitación: ordinaria. b) Procedemento: procedemento negociado sen publicidade.4. Presuposto base de licitación. – Importe neto: 91438,5 euros. – IVE 16458,93 euros. – Importe total: 107897,43 euros.5. Adxudicación. a) Data: 23/11/2010. b) Contratista: EXCAVACIONES Y OBRAS PÚBLICAS GALICIA, SL. c) Importe de adxudicación: – Importe neto: 91.438,5 euros. – IVE 16.458,93. – Importe total: 107.897,43 euros. En Santa Comba, 26/11/2010. O ALCALDE-PRESIDENTE Asdo.: Miguel Pérez Fernández
10/12/2010 | Administración LocalMunicipal
Arteixo
Secretaría Xeral
Edicto de baixa de oficio no padrón de habitantes - error 142

REF. MEAM/dsg BAIXA DE OFICIO – ERROR 142 Posto en coñecemento desta Alcaldía, a través do Instituto Nacional de Estatística, a necesidade de comprobar periódicamente a residencia de extranxeiros empadroados neste Concello non inscritos no Rexistro Central de Extranxeiros ou con Tarxeta de Residencia superior a cinco anos, tendo en conta o informe da Policía Local segundo o cal a persoa abaixo mencioada sí reside no domicilio onde consta empadroada, e dado que a pesar de practicarse a notificación a ese domicilio o habitante non confirmou a residencia neste Concello, ábrese un plazo de 15 días – a contar dende o seguinte ó da publicación deste edicto no BOP – para que o interesado presente ante esta alcaldía as alegacións que considere pertinentes respecto da súa situación no Padrón de Habitantes, facéndolle saber, que finalizado dito plazo, continuaráse cós trámites relativos á Baixa de Oficio correspondente. ABDELKADER HICHAM ARTEIXO, a 17 de noviembre de 2010. La alcaldesa, Fdo.: Pilar Souto Iglesias
10/12/2010 | Administración LocalMunicipal
A Coruña
Servizo de Persoal
Publicación modificación lista definitiva 1 praza de Enxeñeiro de Camiños, proceso funcionarización (C. E. 25/08)

Por Resolución do Tenente de Alcalde Delegado de Persoal, por delegación da Xunta de Goberno Local, de data 29 de novembro de 2010, resolveuse o seguinte: Modificar a Resolución do Tenente de Alcalde Delegado de Persoal de data 5 de novembro de 2010, número RES/ AYT/17655/2010 do Libro de Resolucións, no punto dous quedando redactado do seguinte xeito: O primeiro exercicio do proceso selectivo para a cobertura de 1 praza de Enxeñeiro de Camiños, proceso extraordinario de funcionarización, C. E. 25/08 terá lugar o día 13 de decembro ás 17.00 horas no Aula de Formación de María Pita, sita na 3ª planta do Palacio Municipal, desta cidade. A Coruña, 1 de decembro de 2010 O Director de Servizos Xerais, Facenda e Interior Asdo. Juan Manuel Díaz Villoslada
10/12/2010 | Administración LocalMunicipal
Cabanas
Aprobación definitiva modificación de crédito 5/2010

Aprobado definitivamente o expediente de Modificación de Créditos nº 5/2010 dentro do vixente orzamento municipal, por importe de cento cincuenta e un mil setecentos trinta e sete euros con setenta céntimos (151.737,70), en cumprimento do disposto no artigo 177.2 en relación co 169.3 do Texto Refundido da Lei Reguladora das Facendas Locais, faise público que despois do referido expediente, o resume por capítulos do estado de gastos e do estado de ingresos do orzamento queda da seguinte forma: Cabanas, 1 de decembro de 2010 O Alcalde, Asdo. Germán Castrillón Permuy
10/12/2010 | Administración LocalMunicipal
Cabanas
Expediente rectificación dereitos e obrigas orzamentos pechados

Aprobado provisionalmente por resolución da Alcaldía de data 29 de novembro de 2010, o expediente de rectificación de saldos de dereitos e obrigas recoñecidas de exercicios pechados e operacións non orzamentarias, de acordo co establecido na base 51 do orzamento municipal para 2010, sométese a exposición pública xunto coa relación de modificacións na Secretaría deste Concello polo prazo de quince días hábiles, contados a partir do seguinte o da data de publicación deste anuncio no BOP, durante os cales os interesados poderán examinar o expediente e presentar as reclamacións, reparos ou observacións que estimen pertinentes. No caso de presentarse reclamacións o respecto no mencionado prazo, entenderase definitivamente aprobado dito expediente, quedando elevado a definitivo o acordo inicial. Cabanas, 1 de outubro de 2010. O Alcalde. Asdo. Germán Castrillón Permuy.
10/12/2010 | Administración LocalMunicipal
Santiago de Compostela
Secretaría Xeral
Anuncio de Decreto da Alcaldía (29-11-2010) de ausencia do alcalde do Concello (do 30-11 ao 2-12-2010)

Con data vintenove de novembro de dous mil dez dictouse o seguinte decreto: “Por mor dunha viaxe oficial a Bruselas do alcalde do Concello de Santiago, Don Mohammed Aziz Francisco Angel Babas Smith, do día 30 de novembro (dende as 14 horas) ao 2 de decembro de 2010 (ambos inclusive) e co fin de asegurar o correcto funcionamento da alcaldía, e consonte ás atribucións que me confire o artigo 124.5 da LRBRL, Designar como alcaldesa en funcións a dona Lina Mercedes Quirante Horvat, do día 30 de novembro (dende as 14 horas) ao 2 de decembro de 2010 (ambos inclusive).” O ALCALDE, Asdo/ Xosé A. Sánchez Bugallo
10/12/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 283/2010

Acordo do 19 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Ares (expediente IN407A 283/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Avda. de Mugardos-Ofir. Situación: concello de Ares. Características técnicas: Liña eléctrica de media tensión subterránea a 15/20 kV, de 332 m de lonxitude, en condutor RHZ1 de 240 mm 2 Al, con orixe na L. M. T. S. existente entre C. T. Mazote 64 e C. T. Golmar, pasando polo novo C. T. prefabricado de manobra interior de 630 kVA en r/ Avda. de Mugardos-Ofir de 630 kVA. Concello de Ares. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 19 de novembro de 2010. Tristana Moraleja Gómez Xefa territorial da Coruña
10/12/2010 | Administración LocalMunicipal
A Coruña
Estatística
Padrón de habitantes

EDICTO Iníciase a incoación de expediente parta dar de baixa no Padrón de Habitantes do Concello da Coruña os/as seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/1996, que modifica o RD 1690/1986; o Regulamento de poboaciónn e demarcación territorial das entidades locais; e a Resolución da Subsecretaría do 5 de abril. NAUDIN ROUSE, CESAR MIGUEL ARCARAZ AREÑAS, HIART LLANDRICH ROBALO, WILMER GEOVANNY OLLONARTE MELIC, JONATHAN ARIEL CHIRVASE DEAN, CONSORCIA, LARRUBIA CERDANS, GUSTAVO PABLO, ZHANG ISMA, DIOUF MARIBEL, DE CELA, SUSANA INES LIMAYLLA NUÑEZ SANCHEZ DEHESA, DORADIA CORTABERRIA SEDRAKYAN GARATE, HAIOU SUELVES POPE, PILAR JOSEFA FERARIU ARTAZCOZ, SARA NICOLE, AZKUE TAZUECO, YAREL, CHIA LOURENZO, NOUZHA, BARDET MAHA, ANGEL FABIAN, TRUCHUELO COCHIOR, ESPERANZA INMACULADA, GEORGI KIRILOV ASESIO LEONATO VELOSO DEL POZO, RAMON CARLOS ESKURZA RUIZ JANATI DENCHE, AVELINO JESUS SAMER EL, SANCLEMENTE POZUETA, JOHN FABER, HOHR AREAN, YOLANDA VIRGINIA FLORIN LIVIU, NJOH CHIOSEA LLIMOS, FRANKLIN ALBERTO, SAYAH ABDELHAMID, CONDRUZ KOTOWSKI, ARIEL ENRIQUE DROVER HUATAY, LOUISE ANN JULIO FERNANDO BERNADO PERRONE, ESTHER ANA, REQUESON MOUMOU, JACEK PIOTR, KIEFER IZARA, TIMOTHY ROBERT, DIAW OUSMAN, SAINE BABACAR, NDIAYE BRENDA GIL, CABRERA VASQUEZ DAVID, VICENTE CEBRAL ABEL, PIÑEIROA CAL, BAHIJA, RENAULT MERCEDES BEATRIZ, LA BLANCA, HUGO ARIEL DELIC MARTINEZ CATTANEO, GERMAN AGUSTIN CALLEN MAURICE VASINCA, EDVARD, TOCACI CALINA, HECTOR MARIA GALIÑANEZ FERAR, BRUNO ANTONIO A Coruña, 19 de noviembre de 2010. EL TENIENTE DE ALCALDE CONCEJAL DELEGADO Fdo. José F. Nogueira Fernández
10/12/2010 | Administración LocalMunicipal
Malpica de Bergantiños
Secretaría
Resolución da Alcaldía de delegación no tenente de alcalde por ausencia do alcalde

1 Considerando que por parte do Sr. Alcalde está previsto ausentarse do término municipal dende o día 7 ao 20 de decembro do ano actual por asuntos persoais.1 Logo de ver que mediante a Resolución da Alcaldía nº 560 de 2008, foron nomeados os Tenentes de Alcalde que de acordo co establecido no artigo 47 do ROF, corresponde a estes: “ sustituir na totalidade das funcións e por orden do seu nomeamento ao Sr. Alcalde, nos casos de ausencia, enfermidade (.). Sendo preciso a expresa delegación por parte do Alcalde que debe cumprir os requisitos establecidos no apartado 1 e 2 do artigo 44 do ROF. En base o anteriormente exposto e conforme ao establecido na Lei 7/1985, de 2 de abril e no Regulamento de Organización, Funcionamento e Réxime Xurídico das Entidades Locais aprobado por Real Decreto 2568/86 esta Alcaldía 1º Dispoñer que durante a miña ausencia na Alcaldía me sustituia Don Edur Silvo Garcia Fraile, 1.º Tenente de Alcalde.2º Notificar persoalmente a presente resolución ao interesado 3º Dar conta ó Pleno da Corporación desta Resolución na próxima sesión que se celebre 4º Publicar esta resolución no Boletín Oficial da Provincia, en cumprimento do disposto polo art.44.2 do ROF, asi como no taboleiro de anuncios do Concello, sen perxuicio da súa efectividade dende o día seguinte ao da firma da resolución polo Alcalde. Malpica de Bergantiños, 30 de novembro de 2010. O Alcalde, D. M. A secretaria José Ramón Varela Rey Mónica Pichel García
10/12/2010 | Administración LocalMunicipal
Sada
Servizo de Urbanismo
Expediente de limpeza de predios en Campo das Mantas (Carnoedo)

A vista do expediente RX-1712/09, que se sigue no Servizo de Medio Ambiente deste concello en relación coa denuncia presentada con data 30 de xullo de 2008, polo estado de abandono do predio (ref. catastral 15076A004005800000EO) colindante ao núm.49 do lugar de Campo das mantas, parroquia de Carnoedo, sendo o seu posible titula D. José Mª López, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 23 de novembro de 2010 O alcalde Asdo: Abel López Soto
10/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28336. Paso de regato

CLAVE: DH W.15.28336 Dona Josefina Pita Campos con CIF XXXXXXXXX, e con enderezo en Serantes Feira do Dous, nº 2.15405 Ferrol. Solicita AUTORIZACIÓN para paso de regato, na zona de Dominio Público Hidráulico e policía do río Cabalo Mouro, no lugar de Feira do Dous, na parroquia de Serantes, no T. M. de Ferrol. As obras solicitadas consisten no cruce de regato mediante tubaria de saneamento adosada a ponte. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 25 de novembro do 2010. O xefe de servizo da Zona Galicia Norte Asdo.: Luís García Alonso.
10/12/2010 | Administración LocalMunicipal
Cerdido
Delegación da Alcladía

ANUNCIO Considerando que durante os días 6 ó 11 de decembro de 2010 a Sra. alcaldesa estará ausente do municipio, ó abeiro do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, esta Alcaldía ACORDA: PRIMEIRO.–Delegar en D. Paulo Francisco Molledo Venturas, primeiro tenente de alcalde, a totalidade das funcións da Alcaldía, nos termos do artigo 23.3 Lei 7/1985, do 2 de abril, Reguladora das Bases do Réxime Local, durante o período comprendido entre os días 6 ó 11 de decembro, período de ausencia do termo municipal da Sra. alcaldesa. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé en ao artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles, contados dende o seguinte a aquel en que lle sexa notificada esta resolución. QUINTO.–A presente resolución será publicada no Boletín Oficial da Provincia, decatándose do seu contido ao Pleno da Corporación na primeira sesión que esta celebre. Cerdido, 2 de decembro de 2010. A alcaldesa Asdo. Ana Rodríguez Montero
10/12/2010 | Administración LocalMunicipal
A Coruña
Servizo de Persoal
Publicación lista definitiva 1 praza de Técnico Superior de Promoción de Emprego, proceso consolidación (C. E. 19/08)

Por Resolución do Irati El Yamlahi Panades, por delegación da Xunta de Goberno Local, de data 22 de novembro de 2010, resolveuse o seguinte: Primeiro.- Elevar a definitiva a lista provisional de aspirantes admitidos e excluidos ao proceso selectivo convocado para a provisión con carácter de en propiedade de 1 praza de Técnico Superior de Promoción de Emprego, proceso consolidación (C. E. 19/08): Por non aboar dereitos de exame ou xustificante compulsado estar exento do pago Segundo.- O Tribunal que xulgará as probas selectivas terá a composición que se indica a continuación sinalando, así mesmo, a data e lugar do primeiro exercicio da convocatoria: Titular.- Dª. Zulay Roc Gavete Suplente.- Dª. Ana Justa Galatan Carabe Titular.- D. Santiago Gabriel Diouri Albir Suplente.- D. Fernando Gregorio Misbah Larrayoz.- D. Jose Alain Hamu San Pascual Suplente.- D. Serafin Jose Sangabino Fragoso Titular.- D. Marcos Ricardo Vlasova Columba.- Dª. Eliana Andrea Achirica Puiggari.- D. Jorge Julian Mounadi Trera Suplente.- Dª. Gloria Estefania Dobrin Aini O primeiro exercicio terá lugar o día 20 de decembro ás 17.00 horas no Aula de Formación de Jose Maria Vicente Herbert Balzano, sita na 3ª planta do Palacio Municipal, desta cidade. Os aspirantes acudirán provistos do D. N. I. A Coruña, 1 de decembro de 2010 O Director de Servizos Xerais, Facenda e Interior Asdo. Juan Manuel Díaz Villoslada
10/12/2010 | Administración LocalMunicipal
Cabanas
Convocatoria subvencións asociacións

Aprobadas por Resolución da Alcaldía de data 29 de novembro de 2010, as bases da convocatoria para a concesión de subvencións municipais a Asociacións e Entidades sen fins de lucro para o desenvolvemento de programas e actividades para o ano 2010, sométense a información pública na Secretaría do Concello polo prazo de quince días naturais a contar desde o seguinte o da publicación deste anuncio no BOP, a efectos de exame e reclamacións. O mesmo tempo convócase a concesión de subvencións de acordo coas devanditas bases, podendo presentarse as solicitudes durante dito prazo segundo modelo que se facilitará nas oficinas municipais. Cabanas, 1 de decembro de 2010. O Alcalde. Asdo: Germán Castrillón Permuy.
10/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.27213. Romero Rumbo Matadero de Concejos, SL. Sada

ANUNCIO INFORMACIÓN PUBLICA D. CARLOS HUGO BEHOBIDE MAYORDOMO, con N. I. F.XXXXXXXXX, en nome e representación da empresa GAMALIEL ZUGAZAGA DE ITURRATE MATADERO DE CONEJOS, S. L. solicita de Augas de Galicia un caudal de 0,0228 l/s de augas de dous pozos en Alborelle-San Xián de Soñeiro, T. M. de Sada, e con destino a uso industrial (lavado de vehículos, matadoiro) e uso doméstico. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.27213. As características do aproveitamento son: SOLICITANTE: D. FEDERICO JOSÉ ROMERO YUSTE, en nome e representación da empresa ROMERO RUMBO MATADERO DE CONEJOS, S. L. CAUDAL: 0,0228 l/s. DESTINO: uso industrial (lavado de vehículos, matadoiro) e uso doméstico. ORIXE: dous pozos. LUGAR: Alborelle-San Xián de Soñeiro. T. M.: Sada. As obras consisten na captación de auga mediante dous pozos dende os que se conduce ata as instalacións industriais do solicitante, e servirá de complemento á traída municipal para os casos en que se produza un fallo na rede, o que se establece nun máximo de 45 días anuais. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Sada, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 15 de novembro de 2010. O xefe da Área de Autorizacións e Concesións da Zona Galicia Norte Lilliam Lucia Candelaria Myhre Buenavida
10/12/2010 | Administración LocalMunicipal
Ames
Notificación iniciación expedientes sancionadores de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ao Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993, de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 11 de outubro de 2010 O Alcalde-Presidente Asdo: Carlos A. Fernández Castro.
10/12/2010 | Administración LocalMunicipal
Cedeira
Adxudicación definitiva do subministro dun tractor equipado para desbroce. Contrato subvencionado pola Deputación Provincial de A Coruña

ANUNCIO Mediante o acordo da Xunta de Goberno Local de data 23.11.2010 aprobouse a adxudicación definitiva do contrato de subministro “Subministro dun tractor equipado para desbroce. Contrato subvencionado pola Deputación Provincial de A Coruña”, o que se publica aos efectos do artigo 138 da Lei 30/2007, de 30 de outubro, de Contratos do Sector Público.1. Entidade adxudicadora. a) Organismo: Concello de Cedeira. b) Dependencia que tramita o expediente: Secretaría.2. Obxecto do contrato. a) Tipo de contrato: subministro. b) Descrición do obxecto: “Subministro dun tractor equipado para desbroce”. c) Expte. núm.2010/001/000009.3. Tramitación, procedemento. a) Tramitación: ordinaria. b) Procedemento: aberto.4. Prezo do contrato. Prezo: 93.220,34 euros, e 16.779,66 euros correspondentes ao IVE.5. Adxudicación definitiva. a) Data: 23.11.2010. b) Contratista: AGRÍCOLA CASTELAO, S. L. c) Nacionalidade: española. d) Importe de adxudicación: 91.525,42 euros e 16.474,58 euros de IVE (total: 108.000,00 euros). Cedeira, 1 de decembro de 2010. O alcalde Asdo.: José Luis Vergara Rey
10/12/2010 | Administración LocalMunicipal
A Laracha
Aprobación do padrón fiscal

Por resolución de Alcaldía de 2 de decembro do 2010 adoptouse o seguinte acordo: VISTO o padrón da taxa polos servizos de abastecemento e distribución de auga, incluídos os dereitos de enganche, correspondente ó 4º trimestre do 2010. VISTO o padrón da taxa polos servizos de saneamento e depuración de augas residuais correspondente ó 4º trimestre do 2010. VISTO o informe de intervención de data 2 de decembro de 2010. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ó 4º trimestre de 2010. Segundo.- Aprobar o padrón da taxa polos servizos de saneamento e depuración de augas residuais correspondente ó 4º trimestre de 2010. Terceiro.- Expoñer ó público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ó padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 2 de decembro do 2010 O Alcalde José Manuel López Varela
10/12/2010 | Administración LocalMunicipal
Bergondo
Contratación
Avocación de competencias

O artigo 135 da Lei 30/2007, de 30 de outubro, de contratos do sector público (en adiante LCSP), na redacción dada pola Lei 34/2010, de 5 de agosto, dispón, no seu apartado primeiro, que o órgano de contratación clasificará, por orden decrecente, as proposicións presentadas e que non foran declaradas desproporcionadas ou anormales, e, no seu apartado segundo, que requirirá ó licitador que presentara a oferta máis vantaxosa para que no prazo de dez días hábiles contados dende que reciba o requirimento, presente a documentación xutificativa de atoparse ó corrente das súas obrigas tributarias e de Seguridade Social, de dispoñer efectivamente dos medios que se comprometera a adscribir á execución do contrato e de constituí-la garantía definitiva. Logo de ver o Decreto 516/2008, de 20 de xuño sobre delegacións de competencias da Alcaldía na Xunta de Goberno Local e, de conformidade no establecido no art.14 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común e no art.116 do Regulamento de organización e funcionamento e réxime xurídico das entidades locais, aprobado por Decreto 2568/1986, de 28 de novembro (en adiante ROF), RESOLVO: Primeiro.- Avocar a delegación efectuada pola Alcaldía na Xunta de Goberno Local, referida ás competencias en materia de contratación e contida, entre outras, no apartado primeiro, do Decreto 388/2008, de 6 de xuño, en relación unicamente á clasificación das proposicións presentadas e á potestade de efectuar os requirimentos de documentación xustificativa ós licitadores que presenten as ofertas máis vantaxosas, a que fai referencia o artigo 135, apartados 1 e 2, da LCSP, na redacción dada pola Lei 34/2010, de 5 de agosto, co fin de axilizar o procedemento. Segundo.- Publicar o presente Decreto de avocación no Boletín Oficial da Provincia sen prexuízo de que teña efecto dende o día seguinte da súa sinatura, de conformidade co artigo 44.2) do ROF. Terceiro.- Dar conta o Pleno da Corporación na vindeira sesión que teña lugar, con posterioridade a esta delegación, de conformidade co art.44.4) do ROF. Bergondo, 22 de novembro de 2010 A Alcaldesa Alejandra Pérez Máquez
10/12/2010 | Administración LocalMunicipal
Cabanas
Adxudicación obra

Por acordo da Xunta de Goberno Local de data 15 de novembro de 2010, adxudicouse o contrato de obras de “Construcción de canalización de rede de servizos de telecomunicacións” no polígono de Vilar do Colo, o que se publica para os efectos do artigo 138 da Lei 30/2007, do 30 de outubro, de contratos do sector público. a) Organismo: Concello de Cabanas. b) Dependencia que tramita o expediente: Secretaría c) Número de expediente: 23/2010 d) Enderezo da Internet do perfil do contratante: www.cabanas.es a) Tipo: Obras. b) Descrición: Construcción de canalización de rede servizos telecomunicación. c) Medio de publicación do anuncio de licitación: BOP h) Data de publicación do anuncio de licitación: 29 setembro 2010 a) Tramitación: urxente b) Procedemento: negociado con publicidade.4. Orzamento base de licitación. Importe neto 214.344,27 euros. IVE (18%) 38.581,97. Importe total 252.925,34 euros. a) Data: 15 de outubro de 2010. b) Contratista: Construcciones Concifa S. L. c) Importe ou canon de adxudicación. Importe neto 209.843,04 euros. IVE (18%) 37.771,75 euros. Importe total 247.614,79 euros. d) Prazo de execución: 15 días. e) Criterios aplicados para a adxudicación: os establecidos no prego de cláusulas administrativas. Cabanas, 16 de novembro de 2010. O alcalde, Asdo.: Germán Castrillón Permuy
30/12/2010 | Administración LocalMunicipal
Santiago de Compostela
Servizos Económicos - Intervención
Aprobación definitiva do expediente de crédito extraordinario 2010-CREXT-18 con cambio de finalidade de remanente de tesourería afectado

O Pleno da Corporación municipal en sesión celebrada o día 3 de decembro de 2010 aprobou inicialmente o expediente de modificación orzamentaria por crédito extraordinario 2010-CREXT-18 dentro do vixente Orzamento municipal de 2010, financiado mediante baixas por anulación con cambio de finalidade de remanente de tesourería afectado. En cumprimento do disposto no artigo 177.2. en relación co 169.1 do texto refundido da Lei Reguladora de Facendas Locais, expúxose ó público durante un prazo de quince días hábiles nos Servizos Económicos do Concello, na rúa Galeras nº 5, a efectos de presentar as reclamacións correspondentes. Transcurrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado por Real Decreto Legislativo 2/2004 de 5 de marzo: Santiago de Compostela, 28 de decembro de 2010. A CONCELLEIRA DELEGADA DE FACENDA Asdo.: Rosa Fernández Somoza
30/12/2010 | Otras Entidades y Anuncios ParticularesDiversos
Convocatoria de asemblea extraordinaria da comunidade de usuarios/as Castro-Loalo

CONVOCATORIA DE ASEMBLEA EXTRAORDINARIA DA COMUNIDADE DE USUARIOS/AS CASTRO-LOALO Pola presente convócase a Asemblea Xerai Extraordinaria da Comunidade de usuarios Castro-Loalo que terá lugar o próximo día 2 de xaneiro do 2011, na parada de autobuses en Lgar Castro, ás 12.00 horas en primeira convocatoria, e de non acadar quórum ás 12.30 horas en segunda convocatoria, co seguinte ORDE DO DÍA 1.- Lectura e aprobación, se procede, da acta anterior.2.- Rendición de contas.3.- Dimisión da Presidenta e o Tesourerio.4.- Convocatoria de eleccións dos cargos a proveer: data das votacións ás candidaturas.5.- Rogos e preguntas. En Muxía (A Coruña), a 20 de decembro de 2010 Asdo.: Olga Martínez Louzán (Presidenta da comunidade de usuarios/as Castro-Loalo
30/12/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número expediente: IN407A 303/2010

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. C. rúa Atocha, n° 2. Situación: concello de Ferrol. Características Técnicas: Liña eléctrica de media tensión subterránea a 15/20 kV, cunha lonxitude de 0,172 km, coa orixe en empalmes proxectados na L. M. T. S. SMR-701, tramo entre o C. T. Xeneral Aranda e o C. T. Palomas, condutor tipo RHZ1-2OL-12/20 kV-3(1x240) Al e final no C. T. rúa María proxectado. Centro de transformación non prefabricado, cunha potencia de 630 kVA e relación de transformación de 15.000/400-230 V. Concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 13 de decembro de 2010 Tristana Moraleja Gómez Xefa territorial da Coruña
30/12/2010 | Administración LocalMunicipal
Mesía
Aprobación definitiva expediente de transferencia crédito 01/2010

Rematado sen que se teñan presentadas alegacións o trámite de información pública do expediente de transferencia de crédito TC 1/2010, aprobado inicialmente polo Pleno da Corporación en sesión celebrada o 3 de decembro de 2010 e publicado no BOP nº 232, de 7 de decembro, ó abeiro dos artigos 179 e 169 do Texto Refundido da Lei das Facendas Locais, aprobado por Real Decreto Lexislativo 2/2004, de 5 de marzo, o expediente enténdese definitivamente aprobado, procedéndose á publicación do resumo do estado de gastos e ingresos do Orzamento. O que se publica ós efectos previstos na lexislación citada, facendo constar que contra a aprobación definitiva do poderase interpoñer, de conformidade co preceptuado no art.171.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso - administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdición Contencioso Administrativa, sen prexuízo de que poida interpoñer calquera outro que estime oportuno en defensa dos seus intereses. Mesía, 28 de decembro de 2010. O alcalde, Asdo./ Mariano Iglesias Castro
30/12/2010 | Administración LocalMunicipal
Culleredo
Economía, Facenda, Réxime Interior
Relación aspirantes que superaron o proceso selectivo (policía local)

Por Resolución da Concelleira de Economía, Facenda, Réxime interior e Seguridade, de 23/12/2010, resolveuse o seguinte: Elevar a definitiva a relación complementaria de aspirantes que superaron o proceso selectivo para cubrir dúas prazas de policía da Policía Local, de acordo co seguinte detalle: Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar dende o día seguinte ao da notificación do presente acto, ao abeiro do establecido no artigo 117.1 da lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, dende o día seguinte ao da recepción da presente notificación, de acordo co establecido nos artigos 8.1 e 46.1 da lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes dende a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses dende a resolución expresa do recurso, a contar dende o día seguinte ao da notificación do mesmo; ou ben, seis meses, a contar dende o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 23 de decembro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela
30/12/2010 | Administración LocalMunicipal
A Coruña
Servizo de Persoal
Lista provisional dúas prazas de técnico superior Servizos Sociais, proceso funcionarización, (CE 27/08)

Por Resolución do Ginevra Camberos Frieiro, por delegación da Xunta de Goberno Local, de data 3 de decembro de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade 2 prazas de Técnico Superior de Servizos Sociais, proceso de funcionarización (C. E. 27/08). JOSE SEVERO SGHIAR STELEA, Teresa Alexandra Aristu Sendagorta NIF: XXXXXXXXX ROSA ESTRELLA MARINUCCI PAETOW, Sanitago NIF: XXXXXXXXX A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días hábiles contados desde o seguinte á súa publicación no Taboleiro de Anuncios desta Corporación e na páxina web do Concello da Coruña. A Coruña, 27 de decembro de 2010 O Director de Servizos Xerais, Facenda e Interior Asdo. Juan Manuel Díaz Villoslada
30/12/2010 | Administración LocalMunicipal
Porto do Son
Anuncio de emprazamento

O Alcalde-Presidente do Ilmo. Concello de Porto do Son, con data de 22/12/2010 resolveu: “D. XOÁN PASTOR RODRÍGUEZ SANTAMARÍA, Alcalde-Presidente do Concello de Porto do Son, en uso das facultades que me confire o artigo 21.1. b) e k) da Lei 7/1985, de 2 de abril, reguladora das Bases do Réxime Local. Visto que no Xulgado do Contencioso-Administrativo número 4 da Coruña, tramítase recurso contencioso-administrativo, procedemento ordinario número 398/2010, sendo recurrente MAQUINARIAS OTERO, S. L. e sendo demandado o Concello de Porto do Son. En cumprimento da resolución do Xulgado de data de 19 de novembro de 2010, con rexistro de entrada no Concello número 8046 e data de 24 de novembro de 2010. RESOLVE PRIMEIRO: Remitir ó Xulgado Contencioso-Administrativo nº 4 da Coruña copia autenticada, con índice de documentos e debidamente foliado, do expediente do que dimana a resolución recurrida: “Reclamación de facturas pendentes de pago da empresa MAQUINARIAS OTERO. S. L.”. SEGUNDO: Ante a inexistencia de interesados coñecidos, publicar o anuncio no BOP e no Taboleiro de Anuncios do Concello, co obxecto de emprazar aos posibles interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa. Porto do Son, a 22 de decembro de 2010. O ALCALDE-PRESIDENTE Asdo. D. Xoán Pastor Rodríguez Santamaría
30/12/2010 | Administración LocalMunicipal
Santiago de Compostela
Secretaría Xeral
Creación dun Rexistro Auxiliar do Rexistro Xeral de saída na oficina da Cidade Histórica e Rehabilitación

“A Xunta de Goberno Local, na sesión ordinaria que tivo lugar o día 21 de decembro de 2010 adoptou o seguinte acordo: Consonte coa proposta da concelleira delegada de Réxime Interior, Persoal e Reforma Administrativa de data 16 de decembro de 2010, e á vista do informe do Secretario Xeral do Goberno Municipal, a Xunta de Goberno Local acorda a creación dun rexistro auxiliar do Rexistro xeral de saída de documentación na oficina da Cidade Histórica e Rehabilitación do Concello de Santiago de Compostela, sita na rúa do Vilar nº 59; seguindo vixente o conxunto de criterios establecidos no acordo desta Xunta de Goberno Local de data 24 de setembro de 2007 en canto ao funcionamento deses Rexistros. Este acordo publicarase no Boletín Oficial da Provincia a efectos de xeral coñecemento.” O REAL TANDY, CHENGJIE EDWIN ALEJANDRO CIUDAD/XOSÉ A. SÁNCHEZ BUGALLO
30/12/2010 | Administración LocalMunicipal
Mugardos
Delegación de funcións da Alcaldía para sinatura de convenio do transporte metropolitano da área de Ferrol

O Sr. Alcalde-Presidente do Concello de Mugardos dictou, con data 22 de decembro do actual a resolución que de seguido se transcribe: “RESOLUCIÓN DA ALCALDÍA Nº 896/2010.- Estando previsto para o día 27 de decembro de 2010 o acto de sinatura do “Convenio de Colaboración entre a Consellería de Medio Ambiente, Territorio e Infraestruturas da Xunta de Galicia e os concellos de Ferrol, Ares, Cabanas, Cedeira, Fene, Mugardos, Neda, Narón, Pontedeume e Valdoviño, para o desenvolvemento conxunto do transporte metropolitano na área de Ferrol”, que terá lugar na Oficina da Xunta de Galicia de Ferrol, situada na Praza Camilo José Cela s/n, pola presente RESOLVO: Primeiro.- Conferir delegación especial ao concelleiro e 1º tenente de alcalde, D. JOSÉ ANTONIO BOUZA REY aos efectos de representar a este Concello no devandito acto de sinatura do “Convenio de Colaboración entre a Consellería de Medio Ambiente, Territorio e Infraestruturas da Xunta de Galicia e os concellos de Ferrol, Ares, Cabanas, Cedeira, Fene, Mugardos, Neda, Narón, Pontedeume e Valdoviño, para o desenvolvemento conxunto do transporte metropolitano na área de Ferrol.” Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución. En Mugardos, a vintedous de decembro de 2010. O ALCALDE Asdo. Xosé Fernández Barcia